De asemenea, incertitudinea construirii bugetului public pe 2018 induce noi riscuri în economie.  Consiliul de Administrație al Băncii Naționale a discutat marți situația economiei și raportul privind inflația, hotărând să îngusteze coridorul de fluctuație a dobânzilor între +/- 1,00 puncte procentuale de la +/- 1,25 pp, și să gestioneze ferm lichiditățile din sistem.  BNR anunță și o creștere a deficitului comercial, care este dublu față de anul trecut, pe fondul creșterii importurilor, și accelerarea creșterii economice, bazată însă pe consum și stocuri.